**ОБРАЗАЦ**

|  |  |
| --- | --- |
| **ИЗВЈЕШТАЈ О АНАЛИЗИ УТИЦАЈА ПРОПИСА ЗА ЛОКАЛНЕ САМОУПРАВЕ** | |
| **ПРЕДЛАГАЧ ПРОПИСА** | **Предсједник Општине Никшић** |
| **НАЗИВ ПРОПИСА** | **Предлог Одлуке о образовању Савјета за спорт** |
| **1. Дефинисање проблема**   * **Да ли је пропис посљедица захтјева (прописа) на државном нивоу?** * **Навести законски основ за доношење прописа, као и однос са стратешким документима локалне самоуправе ако постоји?** * **Да ли локална самоуправа може одступати од одредби прописа на државном нивоу и у којој мјери?** * **Да ли је ријеч о сопственим надлежностима или пренесеном, односно повјереном послу локалне самоуправе?** * **Које проблеме треба да ријеши предложени акт?** * **Да ли проблем има родну димензију? (има посебни утицај на жене)** * **Који су узроци проблема?** * **Које су посљедице проблема?** * **Који су субјекти оштећени, на који начин и у којој мјери? (жене-мушкарци)** * **Како би проблем еволуирао без промјене прописа (“статус quо” опција)?** | |
| * **Овај пропис је последица захтјева (прописа) на државном нивоу.** * **Правни основ за доношење ове одлуке садржан је у члану 19 Закона о спорту („Службени лист Црне Горе", бр. 44/18 и 123/21), члана 27 став 1 тачка 13 и члана 38 став 1 тачка 2 Закона о локалној самоуправи („Службени лист Црне Горе", бр. 2/18, 34/19, 38/20, 50/22 и 84/22), члана 35 став 1 тачка 2 и члана 38 став 1 Статута општине Никшић („Службени лист Црне Горе – Општински прописи“, број 31/18).** * **Локална самоуправа не може одступити од одредби прописа на државном нивоу, већ само може ближе одредити исте.** * **Ријеч је о сопственим надлежностима локалне самоуправе.** * **Предложена одлука треба да унаприједи и поспјеши стање у области спорта. Полазећи од чињенице да је развој и унапређење спорта дугорочан процес, доношењем овог документа обезбиједиће се предуслови за његов организован и плански развој.** * **Проблем има подједнаку родну димензију.** * **Проблем настаје у поступку припреме локалних стратешких докумената приликом чијег доношења орган локалне управе надлежан за спорт нема стручно-савјетодавно тијело за консултације по питањима из области спорта.** * **Последице проблема су успорен развој и унапређење спорта на општинском нивоу.** * **Због насталог проблема оштећени су спортски субјекти: спортске организације, спортски клубови и локално становништво у цјелини.** * **У случају “статус quо” опције дошло би стагнације развоја спорта у општини Никшић, не би се обезбједили предуслови за његов организован и плански развој, дошло би до стагнације промовисања здравих стилова живота, као и до пораста малољетничке деликвенције и болести зависности.** | |
| **2. Циљеви**   * **Који циљеви се постижу предложеним прописом?** * **Да ли било који од циљева унапређује родну равноправност? (ако је одговор не, да ли се може дефинисати циљ који унапређује родну равноправност?)** | |
| * **Предложена одлука има за циљ развој и унапређење спорта у општини Никшић и обезбјеђивање предуслова за његов организован и плански развој.** * **Циљ који унапређује родну равноправност „лежи“ у самој једнакости примјене овог прописа на оба пола, односно рода.** | |
| **3. Опције**   * **Зашто је пропис неопходан? - Које су могуће опције за испуњавање циљева и рјешавање проблема? (увијек треба разматрати “статус quо” опцију и препоручљиво је укључити и нерегулаторну опцију, осим ако постоји обавеза доношења предложеног прописа).** * **Образложити преферирану опцију? (која је родна димензија те опције; како преферирана опција унапређује родну равноправност: статус жена и односе међу женама и мушкарцима?)** | |
| * **Као што је већ наведено, овај пропис је неопходан како би се унапредило стање спорта у општини Никшић и обезбједили предуслови за његов организован и плански развој.** * **Најважније је пажљиво слушати њихове захтјеве и потребе спортских субјеката у општини Никшић, те им пружити сву неопходну стручну помоћ и подршку.** * **За испуњавање постављених циљева није могућа “статус quо” опција.** * **Овом одлуком су стављени у равноправан положај мушкарци и жене. Тачније, обезбјеђује се стручна подршка свим спортским субјектима у општини (и мушким и женским спортским организацијама).** | |
| **4. Анализа утицаја**   * **На кога ће и како ће највјероватније утицати рјешења у пропису - набројати позитивне и негативне утицаје, директне и индиректне? Да ли рјешења у пропису имају утицај на жене (позитивне и негативне, директне и индиректне?)** * **Које трошкове или уштеде ће примјена прописа изазвати грађанима и привреди (нарочито малим и средњим предузећима)?** * **Да ли позитивне посљедице доношења прописа оправдавају трошкове које ће он створити?** * **Да ли се прописом подржава стварање нових привредних субјеката на тржишту и тржишна конкуренција?** * **Укључити процјену административних оптерећења и бизнис баријера.** | |
| * **Предложена одлука треба да ријеши један од значајних проблема у никшићком спорту а то је непостојање стручно-савјетодавног тијела које ће покретати иницијативе и активности у циљу унапређења услова за развој спорта, да у циљу остваривања јавног интереса из ове области, прати и анализира стање у спорту у нашој општини, као и да даје мишљења и учествује у изради локалних стратегија везаних за спортску дјелатност.** * **Рјешења у пропису немају посебан утицај на жене.** * **Примјена ове одлуке ће узроковати издатке за реализацију из буџета Општине у износу од око 2.000,00 € мјесечно, а то су издаци који се односе на мјесечну накнаду за рад чланова Савјета за спорт.** * **Позитивне последице доношења прописа оправдавају трошкове које ће створити исти.** * **Прописом се не подржава стварање нових привредних субјеката на тржишту и тржишна конкуренција.** | |
| **5. Процјена фискалног утицаја**   * **Да ли пропис утиче на висину прихода или трошкова локалне самоуправе?** * **Да ли је потребно обезбјеђење финансијских средстава из буџета локалних самоуправа односно буџета Црне Горе за имплементацију прописа и у ком износу?** * **Да ли је обезбјеђење финансијских средстава једнократно, или током одређеног временског периода? Образложити.** * **Да ли су неопходна финансијска средства обезбијеђена у буџету локалних самоуправа односно буџету Црне Горе за текућу фискалну годину, односно да ли су планирана у буџету за наредну фискалну годину?** * **Да ли ће се имплементацијом прописа остварити приход за локалне самоуправе односно за буџет Црне Горе?** * **Ко је потенцијални корисник буџета за имплементацију прописа (у којем проценту би корисници могли бити мушкарци, а у којем жене? Да ли имплементација буџета може бити узрок неравноправности између мушкараца и жена?)** | |
| * **Пропис утиче на трошкове локалне самоуправе па се процјењује да ће буџетски издаци за реализацију овог прописа бити до 2.000,00 € у мјесечном износу.** * **Није потребно обезбјеђивање финансијских средстава из буџета Црне Горе за имплементацију овог прописа.** * **Обезбјеђење финансијских средстава за рад Савјета за спорт је континуирано у мјесечном износу до 2.000,00 €.** * **Неопходна финансијска средства за наредну годину ће бити обезбијеђена у буџету општине Никшић.** * **Имплементацијом прописа неће се остварити приход за локалну самоуправу односно за буџет Црне Горе.** * **Потенцијални корисници буџета за имплементацију прописа су и мушкарци и жене.** * **Имплементација буџета не може бити узрок неравноправности између мушкараца и жена.** | |
| **6. Консултације заинтересованих страна**   * **Назначити да ли је коришћена екстерна експертска подршка и ако да, како.** * **Назначити које су групе заинтересованих страна консултоване, у којој фази РИА процеса и како (јавне или циљане консултације).** * **Да ли су представнице женских удружења и рањивих група биле укључене у консултације?** * **Назначити главне резултате консултација, и који су предлози и сугестије заинтересованих страна прихваћени односно нијесу прихваћени. Образложити.** | |
| * **За припрему ове одлуке није коришћена екстерна експертска подршка.** * **Консултације су извршене са многим спортским организацијама у општини Никшић.** * **Представници женских удружења и рањивих група нијесу укључени у консултације у вези са доношењем овог прописа.** * **У поступку припреме предлога ове одлуке није спроведен поступак јавне расправе јер се ради о акту којим се именује стручно-савјетодавно тијело и за чије доношење није потребно учешће заинтересоване јавности.** | |
| **7. Мониторинг и евалуација**   * **Које су потенцијалне препреке за имплементацију прописа?** * **Који су главни индикатори према којима ће се мјерити испуњење циљева?** * **Ко ће бити задужен за спровођење мониторинга и евалуације примјене прописа?** | |
| * **За имплементацију ове одлуке не постоје препреке.** * **Главни индикатор за мјерење испуњености циљева је унапређење спорта у општини Никшић.** * **За спровођење мониторинга и евалуације примјене ове одлуке биће задужен Секретаријат за културу, спорт, младе и социјално старање.** | |

**Датум и мјесто СТАРЈЕШИНА**

Никшић, 30.8.2022. године Дејан Ивановић, с.р.